A 2018-as belga nagydíjtól kezdve Racing Point Force India néven szerepeltek a hátralevő futamokon. A konstruktőrök világbajnokságát a 7. helyen zárták, megelőzve olyan csapatokat, amelyek minden futamon indultak. A szezon végét követően bejelentették, hogy a csapat a 2019-es szezontól Racing Point F1 Team néven vesz részt a világbajnokság futamain. Ugyanebben az évben a Sportpesa sportfogadási oldal a csapat névadó főszponzora, akinek a helyét 2020-től a Best Water Technology veszi át.